Ντέρμοτ Μαλρόνεϊ

Ο Ντέρμοτ Πάτρικ Μαλρόνεϊ (Αγγλικά: Dermot Patrick Mulroney, 31 Οκτωβρίου 1963 - ) είναι Αμερικανός ηθοποιός και μουσικός. Είναι γνωστός για τους ρόλους του σε ρομαντικές κιμεντί, γουέστερν και δραματικές ταινίες.

Ο Μαλρόνεϊ είναι γνωστός για την ερμηνεία του σε διάφορες ταινίες όπως Νικηφόρο χτύπημα (1987), Νέα πιστόλια (1988), Staying Together (1989), Where the Day Takes You (1992), Κωδικό όνομα: Νίνα (1993), Ο τελευταίος παράνομος (1993), Άγγελοι στο γήπεδο (1994), Ο γάμος του καλύτερού μου φίλου (1997), Σχετικά με τον Σμιντ (2002), Συνοδός για γάμους (2005), Zodiac (2007), Αύγουστος (2013), Παγιδευμένη ψυχή: Κεφάλαιο 3 (2015), Scream 6 και Λατρεύω να σε μισώ (2023).

Ο Μαλρόνεϊ έπαιξε τον κακό Φράνσις Γκίμπσον στη σειρά Κρίσις (2014) του NBC, τον δρα Γουόλτερ Γουάλας στο Pure Genius (2016–2017), τον Σον Πιρς στο Shameless (2015–2017) και τον Μπόμπι Σέρινταν στη σειρά Η κάθαρση (2018–2019).

 Τα πρώτα χρόνια 
Ο Μαλρόνεϊ γεννήθηκε στην Αλεξάνδρεια της Βιρτζίνια, ανήμερα του Χαλοουίν το 1963. Ο πατέρας του, Μάικλ Μαλρόνεϊ, από το Έλκαντερ της Αϊόβα, ήταν καθηγητής νομικής στη Νομική Σχολή του Πανεπιστημίου Βιλανόβα από τη δεκαετία του 1990, ενώ επί 30 χρόνια πριν από αυτό διατηρούσε ιδιωτικό γραφείο στην Ουάσινγκτον με ειδίκευση στο φορολογικό δίκαιο. Η μητέρα του, Έλεν, από το Μάντσεστερ της Αϊόβα, ήταν ηθοποιός ενός περιφερειακού θιάσου.   Ο Μαλρόνεϊ έχει ιρλανδική και γερμανική καταγωγή και είναι το μεσαίο από πέντε αδέρφια. Έχει δύο μεγαλύτερους αδελφούς, τον Κόνορ και τον Σον· έναν μικρότερο αδελφό, τον Κίραν Μαλρόνεϊ, ο οποίος είναι ηθοποιός και σεναριογράφος· και μια μικρότερη αδελφή, τη Μόιρα. 

Η Μαλρόνεϊ φοίτησε στο Δημοτικό Σχολείο Μάθιου Μόρι και έπαιζε τσέλο σε σχολικές και δημοτικές ορχήστρες νέων, ενώ παράλληλα έπαιξε σε παιδικό κοινοτικό θέατρο. Τελείωσε το Γυμνάσιο Τζορτζ Ουάσινγκτον και στη συνέχεια το Λύκειο Τ. Σ. Γουίλιαμς (τάξη του 1981) στην Αλεξάνδρεια της Βιρτζίνια.  Τη δεύτερη χρονιά του στο λύκειο, έκανε μαθήματα στο Interlochen Arts Camp ως τσελίστας.  Ξεκινώντας σε ηλικία 18 ετών, ο Μαλρόνεϊ σπούδασε επικοινωνίες στο Πανεπιστήμιο Νορθουέστερν, στο Έβανστον του Ιλινόι,  όπου ήταν μέλος της αδελφότητας ΦΓΔ, και αποφοίτησε το 1985. 

Ο Μαλρόνεϊ έχει μια ουλή στο άνω χείλος του από ένα ατύχημα στην παιδική του ηλικία, για την οποία εξηγεί: «Ήμουν 3,5 ετών και κουβαλούσα ένα πιάτο για τα κουνέλια μας. Και σκόνταψα και έσπασε, και έπεσα πάνω του». 

 Καριέρα 

 1986–1996 
μικρογραφία| Ο Μαλρόνεϊ στο Διεθνές Φεστιβάλ Κινηματογράφου του Τορόντο το 2013
Στο τελευταίο έτος των σπουδών του στο κολέγιο, ο Μαλρόνεϊ απάντησε σε μια φόρμα και πέρασε από ακρόαση μπροστά στην ατζέντισσα Μπάρμπαρα Γκέιλ,  η οποία του πρόσφερε συμβόλαιο και του ζήτησε να μετακομίσει στο Χόλιγουντ. Εκεί, ο Μαλρόνεϊ έκανε τρεις μήνες ακροάσεις πριν πάρει τον ρόλο του πρωταγωνιστή στο στην πρώτη του ταινία με τίτλο Sin of Innocence.  Στην πρώτη δεκαετία της υποκριτικής του καριέρας, ο Μαλρόνεϊ εμφανίστηκε σε μια σειρά από δραματικές ταινίες που συχνά ασχολούνταν με αμφιλεγόμενα θέματα: Sin of Innocence (1986), στην οποία υποδύθηκε έναν νεαρό που είχε σχέση με την θετή αδελφή του μετά τον γάμο των γονιών τους, Daddy (1987), στην οποία υποδύθηκε έναν έφηβο που γίνεται γονιός, το οικογενειακό δράμα Staying Together (1989), Unconquered (1989), όπου υποδύθηκε τον γιο ενός πολιτικού αντιπάλου του κυβερνήτη της Αλαμπάμα, Longtime Companion (1989), στην οποία υποδύθηκε τον πρώτο ασθενή με HIV/AIDS που πέθανε από την ασθένεια, Where the Day Takes You (1992), στην οποία υποδύεται τον αρχηγό μιας ομάδας εφήβων που προσπαθούν να επιβιώσουν στους δρόμους του Λος Άντζελες, και σε δευτερεύοντες ρόλους στην υποψήφια για Βραβείο Έμμυ σειρά Family Pictures (1993) και στην ταινία Bastard out of Carolina (1996).

Το 1988, ο Μαλρόνεϊ εμφανίστηκε στην ταινία Νικηφόρο χτύπημα με θέμα το μπέιζμπολ, για την οποία ήταν υποψήφιος για βραβείο CableACE Καλύτερου Β' Ανδρικού Ρόλου σε Μίνι Σειρά ή Ταινία. Το 1989, εμφανίστηκε στην ταινία Ομάδες επιβίωσης, κατά τη διάρκεια της οποίας γνώρισε την Κάθριν Κίνερ. Στη διάρκεια των γυρισμάτων, το 1986,  η Κίνερ παγιδεύτηκε στα ορμητικά νερά ενός ποταμού όταν πήδηξε μέσα ο Μαλρόνεϊ και λίγο αργότερα τους έβγαλαν. Οι δυο τους τελικά παντρεύτηκαν το 1990.  Το ζευγάρι θα εμφανιζόταν μαζί σε τέσσερις άλλες ταινίες: Καλλιτέχνες στον ύπνο τους (1995), Heroine of Hell (1996), Ένα κουτί γεμάτο φεγγαρόφωτο (1996) και Lovely & Amazing (2001). Οι ρόλοι του Μαλρόνεϊ στις Σαμάνθα (1991) και Where the Day Takes You (1992) του έδωσαν το βραβείο Καλύτερου Ηθοποιού στο Διεθνές Φεστιβάλ Κινηματογράφου του Σιάτλ. Το 1993, έγραψε το τραγούδι "Someone Else's Used Guitar" για την ταινία Ένας απρόβλεπτος έρωτας του Πίτερ Μπογκντάνοβιτς, στην οποία και πρωταγωνίστησε. Ο Μαλρόνεϊ έκανε επίσης μια σύντομη εμφάνιση στο βίντεο κλιπ "Tired of Being Sorry" σε σκηνοθεσία του Χοακίν Φίνιξ για το συγκρότημα Ringside.

Η Μαλρόνεϊ εμφανίστηκε σε αρκετές ταινίες γουέστερν στη διάρκεια αυτής της περιόδου, συγκεκριμένα στα Νέα πιστόλια (1988), Σιωπηλή γλώσσα και Ο τελευταίος παράνομος (1993), και στο Κακά κορίτσια (1994).  Η ταινία Σιωπηλή γλώσσα σε σκηνοθεσία του Σαμ Σέπαρντ θα σηματοδοτούσε τη δεύτερη σε μια σειρά τεσσάρων συνεργασιών, με τους δύο να έχουν εμφανιστεί μαζί στην οθόνη στο Επαναστατημένος άγγελος (1990), για την οποία ο Μαλρόνεϊ κέρδισε Ειδικό Βραβείο της Κριτικής Επιτροπής στο Διεθνές Φεστιβάλ Νεανικού Κινηματογράφου του Τορίνο. Ο Μαλρόνεϊ συμπρωταγωνίστησε στα κωμικά δράματα: Staying Together (1989), Ένας απρόβλεπτος έρωτας (1993), η δεύτερη από τις δύο συνεργασίες του με Ρίβερ Φίνιξ, και Οι τελευταίες μέρες του Παραδείσου (1994), που γυρίστηκε αρχικά το 1990.  Ο Μαλρόνεϊ εμφανίστηκε στις ταινίες θρίλερ Κωδικό όνομα: Νίνα (1993), Μοντέλο για φόνο (1995), το υποψήφιο για Χρυσό Φοίνικα Kansas City και Το τράβηγμα της σκανδάλης (1996). Ήταν υποψήφιος για βραβείο Καλύτερου Φιλιού, μαζί με τη Γουινόνα Ράιντερ, για την ταινία Ακολουθώντας την καρδιά σου (1996) στα βραβεία MTV Movie Awards.

 1997–σήμερα 
μικρογραφία| Ο Μαλρόνεϊ το 2016
Αρκετές από τις πρωταγωνιστικές του ερμηνείες έχουν γίνει σε ρομαντικές κομεντί. Ο Μαλρόνεϊ έχει εμφανιστεί σε πολλές ταινίες. Είχε τον ανδρικό πρωταγωνιστικό ρόλο στην ταινία Ο γάμος του καλύτερού μου φίλου δίπλα στις Τζούλια Ρόμπερτς και Κάμερον Ντίαζ. Το 1993, ο Μαλρόνεϊ υποδύθηκε τον Τζέι Πι, τον φίλο της σταρ Μάγκι (την οποία υποδύθηκε η Μπρίτζετ Φόντα) στην Κωδικό όνομα: Νίνα. Ο Μαλρόνεϊ έπαιξε επίσης το αντικείμενο του πόθου της Μαντλίν Στόου στο γουέστερν Κακά κορίτσια. Το 2005, πρωταγωνίστησε στην ταινία Συνοδός για γάμους και συμπρωταγωνίστησε με τη Σάρα Τζέσικα Πάρκερ στην Πέτρα του σκανδάλου. Συμμετείχε επίσης στην ταινία Απαγωγή (2011) ως Μάρτιν Πράις.

Το 2003, ο Μαλρόνεϊ υποδύθηκε τον Γκάβιν Μίτσελ στην τηλεοπτική σειρά Τα φιλαράκια. Εμφανίστηκε σε τρία επεισόδια του ένατου κύκλου, με τον χαρακτήρα του να έχει σύντομη ερωτική σχέση με τη Ρέιτσελ Γκριν. Αυτή θα ήταν η τελευταία εμφάνιση του Μαλρόνεϊ στην τηλεόραση για αρκετά χρόνια, ενώ σε μια συνέντευξη τον Μάιο του 2007 αποκάλυψε ότι είχε απορρίψει ρόλους σε τηλεοπτικές σειρές υπέρ του κινηματογράφου.  Το 2007, ο Μαλρόνεϊ συμμετείχε ως ηθοποιός φωνής στον πέμπτο κύκλο της σειράς κινουμένων σχεδίων Μπάτμαν.  Το 2011, σκηνοθέτησε την ταινία μεγάλου μήκους Love, Wedding, Marriage.

Το 2012, ο Μαλρόνεϊ υποδύθηκε τον Ράσελ, το αντικείμενο του πόθου της Ζόι Ντεσανέλ, στη σειρά  New Girl του Fox. Το 2013, έπαιξε τον πρωταγωνιστικό ρόλο στην ταινία τρόμου The Rambler, η οποία έκανε πρεμιέρα στο Φεστιβάλ Κινηματογράφου Σάντανς το 2013. Πρωταγωνίστησε επίσης μαζί με τους Λιν Σέι, Άνγκους Σάμσον και Στέφανι Σκοτ στη συνέχεια της ταινίας τρόμου του 2015 Παγιδευμένη ψυχή: Κεφάλαιο 3.  Είναι ο αφηγητής της σειράς Legends & Lies (2015-2016) Fox News Channel. Εμφανίστηκε επίσης στην επιτυχημένη σειρά Shameless, ως Σον, ένας ναρκομανής που βρίσκεται σε απεξάρτηση και διατηρεί εστιατόριο. Το 2023, ο Μαλρόνεϊ πρωταγωνίστησε στην έκτη συνέχεια του franchise Scream  και στην τηλεοπτική σειρά Μυστική εισβολή του Κινηματογραφικού Σύμπαντος της Marvel.

 Προσωπική ζωή 
μικρογραφία| Ο Ντέρμοτ Μαλρόνεϊ το 2018
Η Μαλρόνεϊ παντρεύτηκε την ηθοποιό Κάθριν Κίνερ το 1990, αφού γνωρίστηκαν το 1986 στα γυρίσματα της ταινίας Ομάδες επιβίωσης.  Έχουν έναν γιο, τον Κλάιντ Κίνερ Μαλρόνεϊ (21 Ιουνίου 1999 - ), ο οποίος είναι τραγουδιστής. Ο Μαλρόνεϊ υπέβαλε αίτηση διαζυγίου στις 11 Ιουνίου 2007, επικαλούμενος αγεφύρωτες διαφορές. Το διαζύγιό τους οριστικοποιήθηκε στις 19 Δεκεμβρίου 2007.  Το 2008, παντρεύτηκε την Ιταλίδα Ταρίτα Τσεζαρόνι, η οποία άλλαξε το όνομά της σε Πρίμα Απολινάρε το 2015. Έχουν δύο κόρες και ζουν στο Λος Άντζελες.

Ο Μαλρόνεϊ είναι καταξιωμένος τσελίστας. Το 1996, ήταν μέλος ενός συγκροτήματος που ονομαζόταν Low and Sweet Orchestra, το οποίο το 1996 κυκλοφόρησε το άλμπουμ του με τίτλο Goodbye to All That.  Το 2005 εμφανίστηκε σε συναυλία της Αλάνις Μορισέτ στο House of Blues στο Χόλιγουντ. Έπαιξε τσέλο στις ταινίες Ένας απρόβλεπτος έρωτας, όπου υποδύθηκε έναν επίδοξο τραγουδιστή της κάντρι, στην τηλεταινία Daddy (1987), και στη Σαμάνθα, όπου υποδύθηκε έναν φοιτητή μουσικής. Έπαιξε τσέλο στο τραγούδι "Place Your Hand" από το άλμπουμ Never Enough της Μελίσα Έθεριτζ το 1992, στο EP των Papercranes και στη μουσική επένδυση των Επικίνδυνη αποστολή 3 (2006), Επικίνδυνη αποστολή: Πρωτόκολλο φάντασμα (2011) και Star Trek Into Darkness (2013).  Το 2016, το συγκρότημά του, Cranky George, κυκλοφόρησε το πρώτο άλμπουμ του με τίτλο Fat Lot of Good.  Πιο πρόσφατα, υποδύθηκε έναν σολίστα βιολοντσέλου στον δεύτερο και τρίτο κύκλο της σειράς Ο Μότσαρτ στη ζούγκλα.

Ο Μαλρόνεϊ συμπεριλήφθηκε στο τεύχος του περιοδικού People με τους πιο σέξι άντρες της χρονιάς το 2005. 

 Φιλμογραφία 
ΈτοςΠρωτότυπος τίτλοςΤίτλος στα ΕλληνικάΡόλοςΠηγές1988SunsetΚρυφά ταλένταΜάικλ ΆλπερινYoung GunsΝέα πιστόλιαΣτιβ Στίβενς1989Staying TogetherΚιτ ΜακντέρμοτSurvival QuestΟμάδες επιβίωσηςΓκρέι ΆτκινσονLongtime CompanionΤζον1990Bright AngelΕπαναστατημένος άγγελοςΤζορτζ Ράσελ1991Career OpportunitiesΕυκαιρίες καριέραςΝέστορ ΠάιλSamanthaΣαμάνθαΧένρι1992Where the Day Takes YouΒασιλιάς1993Silent TongueΣιωπηλή γλώσσαΡιβς ΜακρίPoint of No ReturnΚωδικό όνομα: ΝίναΤζέι ΠιThe Last OutlawΟ τελευταίος παράνομοςΓιούστιςThe Thing Called LoveΈνας απρόβλεπτος έρωταςΚάιλ Ντέιβιντσον1994Bad GirlsΚακά κορίτσιαΤζος ΜακόιThere Goes My BabyΟι τελευταίες μέρες του ΠαραδείσουΠειρατήςAngels in the OutfieldΆγγελοι στο γήπεδοκύριος Μπόμαν1995CopycatΜοντέλο για φόνοΡούμπεν ΓκετςHow to Make an American QuiltΑκολουθώντας την καρδιά σουΣαμLiving in OblivionΚαλλιτέχνες στον ύπνο τουςΓουλφ Ούμπερμαν1996Kansas CityΤζόνι ΟχάραThe Trigger EffectΤο τράβηγμα της σκανδάληςΤζοBox of MoonlightΈνα κουτί γεμάτο φεγγαρόφωτοΓουίκBastard Out of CarolinaΛάιλ Πάρσονς1997My Best Friend's WeddingΟ γάμος του καλύτερού μου φίλουΜάικλ Ονίλ1999Goodbye LoverΑδίστακτοι εραστέςΤζέικ Ντάνμορ2000TrixieΤρίξιΝτέξτερ Λανγκ (Ντεξ)Where the Money IsΤελευταίο ριφιφίΓουέιν Μακέι2001The Safety of ObjectsΤζιμ ΤρέινInvestigating SexΔια... τριβή στο σεξΈντγκαρ ΦάλντοLovely & AmazingΚέβιν Κακάμπι2002About SchmidtΣχετικά με τον ΣμιντΡάνταλ Χέρτσελ2004UndertowΚύμα οργήςΤζον ΜανHair HighΡοντ (φωνή) A green check mark indicates that a role has been confirmed using a screenshot (or collage of screenshots) of a title's list of voice actors and their respective characters found in its credits or other reliable sources of information.2005The Wedding DateΣυνοδός για γάμουςΝικ ΜέρσερMust Love DogsΖητείται φιλόζωοςΜπομπ ΚόνορThe Family StoneΗ πέτρα του σκανδάλουΈβερετ Στόουν2006Griffin & PhoenixΤελευταία αγάπηΧένρι Γκρίφιν2007Dante's InfernoΝτάντε Αλιγκέρι (φωνή)ZodiacΜάρτι ΛιGeorgia RuleΣπίτι με κανόνεςδρ Σάιμον ΓουόρντGracieΜπράιαν Μπάουεν2008JoleneΤζολίνθείος ΦιλBurn After ReadingΚαυτό απόρρητοπρωταγωνιστήςFlash of GeniusΓκιλ Πρέβικ2010InhaleΣτα όρια ζωής και θανάτουΠολ Στάντον2011AbductionΑπαγωγήΜάρτιν ΠράιςJ. EdgarΝόρμαν Σβάρτσκοφ ο πρεσβύτεροςThe Family TreeΤζακ Μπερνέτ2012Struck by LightningΝιλ ΦίλιπςThe GreyΖερόμ ΤάλγκετBig MiracleΤο θαύμα της ΑλάσκαςΣκοτ ΜπουαγιέTrade of InnocentsΆλεξ ΜπέκερBeyondΤζακ Μάσκερ2013Space WarriorsΆντι ΧόκινςStokerΡίτσαρντ ΣτόκερThe RamblerΠεραστικόςJobsΜάικ ΜάρκουλαA Glimpse Inside the Mind of Charles Swan IIIγιατρόςAugust: Osage CountyΑύγουστοςΣτιβ Χάιντεμπρεχτ2015Careful What You Wish ForΈλιοτ ΧάρπερTruthΗ αλήθειαΛόρενς ΛάνφερInsidious: Chapter 3Παγιδευμένη ψυχή: Κεφάλαιο 3Σον ΜπρένερThe D TrainΈνα τρελό ριγιούνιονΝτέρμοτ Μαλρόνεϊ2016Dirty GrandpaΆτακτος παππούςΝτέιβιντ ΚέλιLavenderΠάτρικ2017SleeplessΆγρυπνοςΣτάνλεϊ ΡούμπινοThe Mountain Between UsΤο βουνό ανάμεσά μαςΜαρκ Ρόμπερτσον2018I Still See YouΣε βλέπω ακόμαΌγκαστ ΜπίτνερCats and PeachtopiaΟ γάτος ο φευγάτοςΜπλάνκετ (φωνή)2019Sgt. Will GardnerΜπάντιThe Courierειδικός πράκτορας Ρόμπερτς2020Hard Luck Love SongΡόλο2021The Blazing WorldΤομ ΓουίντερDeadly IllusionsΜοιραίες ψευδαισθήσειςΤομ ΜόρισονChristmas Is CancelledΤζακ Λόκχαρτ2022Along for the RideΡόμπερτ ΓουέστGone in the NightΝίκολας ΜπάρλοουUmmaΝτάνιThe InhabitantΜπεν ΧάλντονAgent GameΧάριςSection EightΣαμ Ράμσεϊ2023Scream VIScream 6ντετέκτιβ Γουέιν ΜπέιλιYou're Killing Meγερουσιαστής ΣρέντερShooting StarsΝιθ ΝτάμπροτBreakwaterΡέι ΤσάιλντρεςThe Dirty SouthΤζεμπ ΡόιThe Warrant: Breaker's LawΓιουλ ΜπρόνσονRuthlessΧάριAnyone but YouΛατρεύω να σε μισώΛίο2024Lights OutΣέιτζ ΠάρκερGuns & MosesΆλαν ΡόσνερBlackwater LaneΜάθιου ΆντερσονDepravityκύριος Έβερς2025Laws of ManΜπέντζαμιν ΜπόνεϊLike Father Like SonΓκέιμπ ΜακίνανWhen I'm ReadyΚιθ

 Παραπομπές 

 Εξωτερικοί σύνδεσμοι 



Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ιρλανδικής καταγωγής
Κατηγορία:Αμερικανοί γερμανικής καταγωγής